CELEX: 62007FA0100
Language: mt
Date: 2009-03-10 00:00:00
Title: Kawża F-100/07: Sentenza tat-Tribunal għas-Servizz Pubbliku (L-Ewwel Awla) tal- 10 ta’ Marzu 2009 – Tsirimiagos vs Il-Kumitat tar-Reġjuni (Servizz Pubbliku — Uffiċjali — Remunerazzjoni — Trasferiment ta’ parti mill-emolumenti barra mill-pajjiż tal-impjieg — Artikolu 17(2)(b) tal-Anness VII tar-Regolamenti tal-Persunal il-qodma — Kont ta’ tfaddil għal xiri ta’ proprjetà — Irkupru ta’ pagament mhux dovut — Kundizzjonijiet — Irregolarità tat-trasferimenti — Natura evidenti tal-irregolarità)

1.5.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 102/38
            
         Sentenza tat-Tribunal għas-Servizz Pubbliku (L-Ewwel Awla) tal-10 ta’ Marzu 2009 – Tsirimiagos vs Il-Kumitat tar-Reġjuni
   (Kawża F-100/07) (1)
   
   (Servizz Pubbliku - Uffiċjali - Remunerazzjoni - Trasferiment ta’ parti mill-emolumenti barra mill-pajjiż tal-impjieg - Artikolu 17(2)(b) tal-Anness VII tar-Regolamenti tal-Persunal il-qodma - Kont ta’ tfaddil għal xiri ta’ proprjetà - Irkupru ta’ pagament mhux dovut - Kundizzjonijiet - Irregolarità tat-trasferimenti - Natura evidenti tal-irregolarità)
   2009/C 102/55
   Lingwa tal-kawża: Il-Franċiż
   
      Partijiet
   
   
      Rikorrent: Kyriakos Tsirimiagos (Kraainem, il-Belġju) (rappreżentant: M.-A. Lucas, avukat)
   
      Konvenut: Il-Kumitat tar-Reġjuni tal-Unjoni Ewropea (rappreżentanti: P. Cervilla, aġent, assistit minn B. Wägenbaur, avukat)
   
      Suġġett
   
   Annullament tad-deċiżjoni tal-21 ta’ Novembru 2006 li jiġu rkuprati l-ammonti mħallsa lir-rikorrent skont il-koeffiċjent ta’ korrezzjoni fuq il-parti tal-emolumenti tiegħu ttrasferita fi Franza minn April 2004 sa Mejju 2005 minħabba l-allegat non-osservanza tal-kundizzjonijiet meħtieġa għal dan it-trasferiment – Talba għad-danni.
   
      Dispożittiv
   
   
               1)
            
            
               Id-deċiżjoni tal-Kumitat tar-Reġjuni tal-Unjoni Ewropea tal-21 ta’ Novembru 2006, kif emendata mid-deċiżjoni tal-21 ta’ Ġunju 2007, hija annullata sa fejn hija tordna l-irkupru tal-ammonti li jirriżultaw mill-applikazzjoni tal-koeffiċjent ta’ korrezzjoni għat-trasferimenti mwettqa minn K. Tsirimiagos lejn il-kont ta’ tfaddil għal xiri ta’ proprjetà tiegħu, minn April 2004 sa Mejju 2005, għal ammont ta’ EUR 15 300.
            
         
               2)
            
            
               Il-Kumitat tar-Reġjuni tal-Unjoni Ewropea huwa kkundannat jirrimborsa lil K. Tsirimiagos l-ammont, flimkien mal-interessi moratorji, ikkalkolat fuq ir-remunerazzjoni tiegħu, li jikkorrispondi għall-applikazzjoni tal-koeffiċjenti ta’ korrezzjoni għat-trasferimenti mwettqa lejn il-kont ta’ tfaddil għal xiri ta’ proprjetà tiegħu, minn April 2004 sa Mejju 2005, għal ammont ta’ EUR 15 300; dawn l-interessi jiddekorru mid-data tal-irkupru u sad-data tal-ħlas effettiv, bir-rata ffissata mill-Bank Ċentrali Eworpew għat-tranżazzjonijiet prinċipali ta’ finanzjament mill-ġdid u applikabbli matul il-perijodu kkonċernat, miżjud b’żewġ punti.
            
         
               3)
            
            
               Il-kumplament tar-rikors huwa miċħud.
            
         
               4)
            
            
               Il-Kumitat tar-Reġjuni tal-Unjoni Ewropea huwa kkundannat isostni, minbarra l-ispejjeż tiegħu, nofs l-ispejjeż tar-rikorrent.
            
         
               5)
            
            
               Ir-rikorrent ibati nofs l-ispejjeż tiegħu.
            
         
      (1)  ĠU C 269, 10.11.2007, p. 73.